
谞讝讬专 谞讟 注"讘 - 驻讬专讜砖 砖讟讬讬谞讝诇抓

讗 诪砖谞讛 讘诪砖谞讛 讛拽讜讚诪转 讚讜讘专 讘砖谞讬 谞讝讬专讬诐 砖谞讟诪讗 讗讞讚 诪讛诐 讜诇讗 讬讚讜注 讗讬讝讛 讛讜讗, 讜讛转讘讗专 讻讬爪讚 讛诐 诪讘讬讗讬诐 拽专讘谞讜转 讟讜诪讗讛 讜讟讛专讛 讻讗讞讚 讜讬讜爪讗讬诐 诪讬讚讬 住驻拽 讝讛. 讜讘诪砖谞讛 讝讜 讚谞讬诐 诪讛 讬注砖讜 讗诐 诪转 讗讞讚 诪讛谉 诇驻谞讬 砖讛讘讬讗讜 讗转 讛拽专讘谞讜转. 讗诪专 专' 讬讛讜砖注: 讬讘拽砖 讛谞讝讬专 讛谞讜转专 诪讗讞讚 诪谉 讛砖讜拽 (住转诐 讗讚诐) 砖讬讚讜专 讻谞讙讚讜 讘谞讝讬专, 诇驻讬 讛转谞讗讬诐 砖讬转谞讛, 讻讚讬 砖讬讜讻诇 诇讛拽专讬讘 注诪讜 讬讞讚.


讜讗讜诪专 诇讜 讻讱: 讗诐 讟诪讗 讛讬讬转讬 鈥�/b> 讛专讬 讗转讛 谞讝讬专 诪讬讚, 讜讗诐 讟讛讜专 讛讬讬转讬 鈥�/b> 讛专讬 讗转讛 谞讝讬专 讗讞专 砖诇砖讬诐 讬讜诐. 讜住讜驻专讬谉 注转讛 砖谞讬讛诐 砖诇砖讬诐 讬讜诐, 讜诪讘讬讗讬谉 拽专讘谉 讟讜诪讗讛 讜拽专讘谉 讟讛专讛. 讜讗讜诪专 讛谞讝讬专 砖讛讬讛 讘讜 讛住驻拽: 讗诐 讗谞讬 讛讜讗 砖讛讬讬转讬 讛讟诪讗 鈥�/b> 拽专讘谉 讟讜诪讗讛 砖诇讬, 讜拽专讘谉 讟讛专讛 鈥�/b> 砖诇讱. 讜讗诐 讗谞讬 讛讜讗 砖讛讬讬转讬 讛讟讛讜专 鈥�/b> 拽专讘谉 讟讛专讛 砖诇讬, 讜拽专讘谉 讟讜诪讗讛 砖讛讘讗谞讜 讬讛讬讛 讘住驻拽.


讜住讜驻专讬诐 注讜讚 砖诇砖讬诐 讬讜诐 讜诪讘讬讗讬谉 拽专讘谉 讟讛专讛, 讜讗讜诪专 讗讜转讜 讛谞讝讬专 砖讛讬讛 讘讜 讛住驻拽: 讗诐 讗谞讬 讛讬讬转讬 讛讟诪讗 鈥�/b> 拽专讘谉 讟讜诪讗讛 砖讛讘讗谞讜 讘住讜祝 讛砖诇讜砖讬诐 讛拽讜讚诪讬诐 讛讬讛 砖诇讬, 讜拽专讘谉 讟讛专讛 砖讛讘讗谞讜 讗讝 鈥� 讛讬讛 砖诇讱, 讜讝讛 砖讗谞讬 诪讘讬讗 讻注转 鈥� 讛讜讗 拽专讘谉 讟讛专转讬 砖诇 注讻砖讬讜. 讜讗诐 讗谞讬 讛讜讗 讛讟讛讜专 讘讬谉 讛砖谞讬讬诐 砖讛讬讛 讘讛诐 住驻拽 讛讟讜诪讗讛 鈥� 拽专讘谉 讟讛专讛 砖诇讬 讛讬讛, 讜拽专讘谉 讟讜诪讗讛 砖讛讘讗谞讜 讛讬讛 专拽 讘住驻拽, 讜诇驻讬讻讱 讝讛讜 拽专讘谉 讟讛专转讱 砖诇讱.


讗诪专 诇讜 讘谉 讝讜诪讗: 讜诪讬 砖讜诪注 诇讜 砖讬讚讜专 讻谞讙讚讜 讘谞讝讬专? 讗讬讱 讗驻砖专 诇讬爪讜专 讛诇讻讛 注诇 住诪讱 砖讬讬诪爪讗 讗讚诐 讗讞专 砖讬讛讬讛 诪讜讻谉 诇谞讚讜专 谞讚专 谞讝讬专讜转 诪转讗讬诐, 讘讻诇 讛讬诪讬诐 讛诇诇讜! 讗诇讗, 讬砖 诇讜 转拽谞讛 讗讞专转: 诪讘讬讗 诇讗讞专 砖诇讜砖讬诐 讬诪讬 谞讝讬专讜转 讞讟讗转 讛注讜祝 讜注讜诇转 讘讛诪讛, 讜讗讜诪专: 讗诐 讟诪讗 讛讬讬转讬 鈥�/b> 讛讞讟讗转 讛讬讗 诪讞讜讘转讬 讻谞讝讬专 砖谞讟诪讗, 讜讛注讜诇讛 讛讬讗 拽专讘谉 谞讚讘讛 住转诐. 讜讗诐 讟讛讜专 讛讬讬转讬 鈥�/b> 讛注讜诇讛 诪讞讜讘转讬 讻拽专讘谉 谞讝讬专 讟讛讜专, 讜讛讞讟讗转 讘讗讛 诪住驻拽.


讜住讜驻专 砖诇砖讬诐 讬讜诐 讗讞专讬诐, 讜诪讘讬讗 拽专讘谉 讟讛专讛, 讜讗讜诪专: 讗诐 讟诪讗 讛讬讬转讬 鈥�/b> 讛注讜诇讛 讛专讗砖讜谞讛 砖讛讘讗转讬 转讬讞砖讘 诇谞讚讘讛, 讜讝讜 砖讗谞讬 诪讘讬讗 讻注转 讛讬讗 讞讜讘讛. 讜讗诐 讟讛讜专 讛讬讬转讬 鈥�/b> 讛注讜诇讛 讛专讗砖讜谞讛 砖讛讘讗转讬 注诇转讛 诇砖诐 讞讜讘讛 砖诇 谞讝讬专讜转 讟讛专讛, 讜讝讜 砖讗谞讬 诪讘讬讗 讻注转 谞讚讘讛, 讜讝讜, 砖讗专 讛拽专讘谞讜转, 讛讞讟讗转 讜讛砖诇诪讬诐 砖讛讘讗转讬 注讻砖讬讜 鈥� 讛诐 砖讗专 拽专讘谞讬, 拽专讘谉 讛谞讝讬专讜转 砖爪专讬讱 讛讬讬转讬 诇讛讘讬讗 拽讜讚诐.


讗诪专 专' 讬讛讜砖注: 诇驻讬 砖讬讟转讱 谞诪爪讗 讝讛 诪讘讬讗 拽专讘谞讜转讬讜 诇讞爪讗讬诐, 砖讗诐 讛讬讛 讟讛讜专, 讛专讬 讛讘讬讗 注讜诇讛 诇讟讛专转讜 转讞讬诇讛, 讜专拽 诇讗讞专 砖诇讜砖讬诐 讬讜诐 讛讘讬讗 砖讗专 讛拽专讘谉. 讗讘诇 讛讜讚讜 诇讜 讞讻诪讬诐 诇讘谉 讝讜诪讗 讜讗讬谉 讞讜砖砖讬诐 诇砖讬拽讜诇 讝讛 砖诇 讛讘讗转 拽专讘谞讜转 诇讞爪讗讬诐.


讘 讙诪专讗 砖谞讬谞讜 砖专' 讬讛讜砖注 讟注谉 讻谞讙讚 讘谉 讝讜诪讗 砖谞诪爪讗 诪讘讬讗 拽专讘谞讜转讬讜 诇讞爪讗讬诐, 讜砖讜讗诇讬诐: 诪讛 讛驻讙诐 讘讻讱? 讜诇讬讬转讬 [讜砖讬讘讬讗] 诇讞爪讗讬诐! 讗诪专 专讘 讬讛讜讚讛 讗诪专 砖诪讜讗诇: 诇讗 讗诪专 专' 讬讛讜砖注 讛注专讛 讝讜 诪砖讜诐 砖住讘专 砖讬砖 讗讬住讜专 讘讻讱, 讗诇讗 讻讚讬 诇讞讚讚 讘讛 讗转 讛转诇诪讬讚讬诐, 砖讬转注讜专专讜 讛诐 诇讛注讬专 讻谞讙讚讜 砖讗讬谉 驻讙诐 讘讻讱.


讗诪专 专讘 谞讞诪谉 讘诇砖讜谉 诪讘讜讚讞转: 诪讗讬 诇讬注讘讬讚 诇讬讛 [诪讛 讬注砖讛 诇讜] 专' 讬讛讜砖注 诇讚拽讬讛 [诇讘谞讬 讛诪注讬讬诐 砖诇 讛讘讛诪讜转 砖诇讜] 砖诇讗 诇讬住专讜 [讬住专讬讞讜], 砖讗诐 讛讜讗 住讘讜专 砖爪专讬讱 砖讬讛讬讜 拽专讘谞讜转 讛讟讛专讛 讻讜诇诐 讘讗讬诐 讘讘转 讗讞转, 讛专讬 讬爪讟专讱 诇讛诪转讬谉 砖诇讜砖讬诐 讬讜诐 讘讬谉 拽专讘谉 诇拽专讘谉.


讙 诪砖谞讛 谞讝讬专 砖讛讬讛 讘讬讜诐 讛专讗砖讜谉 砖谞讝专 讟诪讗 讘住驻拽 砖讛讜讗 住驻拽 讟诪讗 讟讜诪讗转 诪转, 讜讙诐 诪讜讞诇讟 讘住驻拽 砖住驻拽 讗诐 讛讬讛 讟诪讗 讟讜诪讗转 爪专注转. 诪讛 讬注砖讛 讻讚讬 诇转拽谉 讞讜讘讜转 转讙诇讞转 砖诇 谞讝讬专 讟讛讜专 讜讟诪讗 砖诇 诪爪讜专注? 鈥� 讗讜讻诇 讘拽讚砖讬诐 讗讞专 砖砖讬诐 讬讜诐 诪讝诪谉 砖谞讚专 讘谞讝讬专讜转, 砖专拽 讗讝 讬讜爪讗 诇讙诪专讬 诪讬讚讬 住驻拽 讟讜诪讗转 讛爪专注转.


 砖诇讗讞专 砖诇讜砖讬诐 讬讜诐 诪讙诇讞 转讙诇讞转 专讗砖讜谞讛 诇转讞讬诇转 讟讛专转讜 诪谉 讛爪专注转, 讜诇讗讞专 砖诇讜砖讬诐 讬讜诐 诪讙诇讞 转讙诇讞转 砖谞讬讛 鈥� 转讙诇讞转 讬诪讬 住驻专讜, 讜讗讝 诪讜转专 讘讗讻讬诇转 拽讚砖讬诐, 讜讗讜诇诐 砖讜转讛 讬讬谉 讜诪讟诪讗 诇诪转讬诐 诇住讬讬诐 谞讚专 谞讝讬专讜转讜 专拽 讗讞专 诪讗讛 讜注砖专讬诐 讬讜诐. 讻讬 讗讜诇讬 讛讬讛 拽讜讚诐 诪爪讜专注 诪讜讞诇讟, 讜转讙诇讞讜转 砖注砖讛 诇砖诐 爪专注转 讗讬谞谉 谞讞砖讘讜转 诇讜 诇转讙诇讞转 诇砖诐 谞讝讬专讜转. 讜诇讻谉 诇讗讞专 砖讬砖讬诐 讬讜诐 讛专讗砖讜谞讬诐 爪专讬讱 诇讛诪转讬谉 注讜讚 砖诇讜砖讬诐 讬讜诐 诇砖诐 谞讝讬专讜转 讜诪讙诇讞. 讜注讚讬讬谉 讗讬谞讜 讬讜爪讗 讬讚讬 讞讜讘转讜, 讻讬 讗讜诇讬 讛讬讛 讟诪讗, 讜转讙诇讞转 讝讜 砖诇讗讞专 转砖注讬诐 讬讜诐 讛讬转讛 诇转讙诇讞转 讟讜诪讗讛, 讜诇讻谉 讬谞讛讙 谞讝讬专讜转 注讜讚 砖诇讜砖讬诐 讬讜诐, 讜诇讗讞专 诪讗讛 讜注砖专讬诐 讬讜诐 诪讙诇讞 讜讬讜爪讗 讬讚讬 讞讜讘转 谞讝讬专讜转.


 讜诪讚讜注 诇讗 讬讙诇讞 诪讬讚 讗讞专 砖讘注讛 讬诪讬诐 专讗砖讜谞讬诐 诇爪专注转讜, 讜转讙诇讞转 砖谞讬讛 诇爪专注转讜 讗讞专 砖讘注讛 讬诪讬诐 谞讜住驻讬诐 鈥� 诪砖讜诐 砖转讙诇讞转 讛谞讙注 讚讜讞讛 讗转 转讙诇讞转 讛谞讝讬专 专拽 讘讝诪谉 砖讛讜讗 诪爪讜专注 讜讚讗讬. 讗讘诇 讘讝诪谉 砖讛讜讗 住驻拽 诪爪讜专注 鈥� 讗讬谞讜 讚讜讞讛, 讜诇讻谉 爪专讬讱 诇讛诪转讬谉 诇讻诇 讗讞转 诪转讙诇讞讜转 讛爪专注转 砖诇讜砖讬诐 讬讜诐.

